《 三命通会》卷 五·时上一位贵 《喜忌篇》云:若乃时逢 七煞,见之未必为凶,月制干强,其煞反为权印。经云:时上偏官身要强, 阳刃冲刑煞敢当,制多要行煞旺运,煞多制少必为殃。盖时上偏官,要干上透出,只一位为妙,年月日重见,反主辛苦劳碌,若身旺,煞制太过,喜行煞旺运,或三合煞运,如无制伏,要行制伏运方发。但忌身弱,纵得运扶持发福,运过依旧不济。又曰:时上偏官,不怕冲刃,为人性重刚直不屈,煞无根要坐旺宫, 有根不宜(财有,煞之根),若一位 七煞,却有两三重制伏,纵文过李、杜,终难显达。《独步》云:时煞无根,煞旺最贵,时煞多根,煞旺不和。《惊神赋》云:时上偏官,有制,晚子英奇。 时上偏官喜刃冲,身强制伏禄丰隆, 正官若也来相混,身弱财多主困穷。 时上偏官一位强,日辰自旺喜非常,有财有印多财禄,定是天生作栋梁。 三命通会。卷五时逢七煞是偏官,有制身强好 命者,制过喜行煞旺运,三合得地发何难。 时逢 七煞本无儿,此理人间仔细推,底月时中如有制,定知有子贵而迟。 《渊海子评·喜忌篇》云:“若乃时逢 七杀,见之未必为凶;月制干强,其杀反为权印。”